paragraph_text: Često se kod cvjetova i plodova nalaze u istoj stanici pored kromoplasta još i antocijan, tj. jedna crvena ili modra boja, koja je otopljena u staničnom soku. Pigmenti iz kromoplasta i stanične vakuole zajedno djeluju i uzrokuju različita obojenja ovih organa: tako npr. smeđe pjege na laticama maćuhice potječu od njihova zajedničkog djelovanja.